b'\n_START_ARTICLE_\nPachamama\n_START_PARAGRAPH_\nPachamama [pa\xc4\x8dam\xc3\xa1ma] je izraz, ki izvira iz jezika quechua. Pacha se lahko prevaja kot \xe2\x80\x9csvet\xe2\x80\x9d ali \xe2\x80\x9cZemlja\xe2\x80\x9d, medtem ko se mama prevaja enako, torej \xe2\x80\x9cmama\xe2\x80\x9d. Iz tega razloga je Pachamama za mnoge andske etni\xc4\x8dne skupine pomenila Mati Zemlje. Pachamama ali Mama Pacha je tudi ime boginje Inkov, ki jo predstavlja planet Zemlja in kateri so se v preteklosti prina\xc5\xa1ali darovi.\n_START_SECTION_\nOpis Pachamame\n_START_PARAGRAPH_\nBo\xc5\xbeanstvo Pachamame (Mati Zemlje) predstavlja Zemljo, ampak ne zgolj iz geolo\xc5\xa1kega vidika, niti z vidika narave; je skupek vsega tega. Ne nana\xc5\xa1a se na to\xc4\x8dno dolo\xc4\x8den kraj, ampak se osredoto\xc4\x8da na nekatere kraje, kot recimo vrelci ali izviri. Narava je tista, ki je v nenehnem stiku s \xc4\x8dlovekom, s katerim tudi komunicira preko razli\xc4\x8dnih ritualov. _NEWLINE_Pachamama je za\xc5\xa1\xc4\x8ditnica \xc4\x8dloveka in mu pusti \xc5\xbeiveti, zahvaljujo\xc4\x8d vsemu, kar ji ta prina\xc5\xa1a: vodo, hrano itd. \xc4\x8clovek jo mora zaradi tega paziti in ji pla\xc4\x8devati davek. Pachamama ni bo\xc5\xbeanstvo, ki bi ustvarjalo, ampak je za\xc5\xa1\xc4\x8ditnica in dobaviteljica; ljudem daje zavetje, omogo\xc4\x8da jim dobro \xc5\xbeivljenje in pozitivno vpliva na njihovo plodnost ter rodovitnost.\xc2\xa0 _NEWLINE_V zameno za pomo\xc4\x8d in za\xc5\xa1\xc4\x8dito, so ji ljudje dol\xc5\xbeni podariti del imetja, ne samo na mestu, kjer se izvajajo rituali, temve\xc4\x8d predvsem na vseh mestih, ki imajo kakr\xc5\xa1nokoli kulturno vrednost. Ima pa Mati Zemlje tudi negativne karakteristike: pogosto je la\xc4\x8dna, in \xc4\x8de se je z darovi ne nahrani, ali \xc4\x8de jo slu\xc4\x8dajno kdo u\xc5\xbeali, potem boginja poskrbi za pojav bolezni in nesre\xc4\x8de. _NEWLINE_Opisana je kot Indijka zelo kratke rasti, velike glave in velikih nog, ki nosi velik klobuk in ogromne natika\xc4\x8de. \xc5\xbdivi v hribih in pogosto jo spremlja zelo pogumen \xc4\x8drni pes. V\xc4\x8dasih nosi usnjene torbice polne zlata in srebra. Je ljubosumna, zlobna in ma\xc5\xa1\xc4\x8devalna, toda \xc4\x8de ji je nekdo v\xc5\xa1e\xc4\x8d, ga obravnava druga\xc4\x8de. Ko se razjezi, po\xc5\xa1lje grmenje in nevihto.\xc2\xa0_NEWLINE_V\xc4\x8dasih so v njeno \xc4\x8dast \xc5\xbertvovali \xc5\xbeivali, danes pa obi\xc4\x8dajno zakopavajo cigarete, steklenice vina, liste koke in zlasti plod lame, saj so prepri\xc4\x8dani, da bodo s tem dovolj oplodili zemljo, da jim nikoli ne bo primanjkovalo \xc5\xbeetve. \xc2\xa0Njena prisotnost je zelo pomembna tudi takrat, ko pride do dolo\xc4\x8denih bolezni ali v \xc4\x8dasu potovanja, da na poti ne bi naleteli na neza\xc5\xbeelene ovire. _NEWLINE_Pomaga tudi vsem vrstam obrtnikov pri opravljanju njihovih storitev. Posreduje pri vseh dejavnikih vzgoje. Pogoste se pojavi na pode\xc5\xbeelju, da prebivalce povpra\xc5\xa1a, kaj po\xc4\x8dnejo v hribih. Druge obi\xc5\xa1\xc4\x8de v njihovih ko\xc4\x8dah, da se jim zahvali za skrb njene zemlje in za to, da niso pobili mladih vikunj, tj. \xc5\xbeivali, katere Pachamama \xc5\xa1\xc4\x8diti na prav poseben na\xc4\x8din.\n_START_SECTION_\nZgodovina njenega kulta\n_START_PARAGRAPH_\nPachamama in boginji Mallku in Amaru tvorijo trilogijo aimarskega dojemanja dru\xc5\xbeba \xe2\x80\x93 narava. Njihovi kulti so najstarej\xc5\xa1e oblike praznovanj, ki jih ljudstvo Aymara opravlja \xc5\xa1e danes. _NEWLINE_Dandanes se ohranja sistem verovanj in ritualov, povezanih s Pachamamo. Ohranile so ga predvsem skupnosti Quechua in Aymara, ter druge etni\xc4\x8dne skupine pod vplivom teh skupnosti v andskih obmo\xc4\x8djih Bolivije, Ekvadorja in Peruja, prav tako pa tudi na severu \xc4\x8cila in na severu Argentine. S pomo\xc4\x8djo migrantov\xc2\xa0 je postala znana tudi v drugih krajih, saj se je raz\xc5\xa1irila v \xc5\xa1tevilna velika mesta in sodobne metropole, kot na primer Buenos Aires.\n_START_SECTION_\nObred Pachamame\n_START_PARAGRAPH_\nOb za\xc4\x8detku vsakega leta se sestane celotna vas, da bi prosili odpu\xc5\xa1\xc4\x8danja za svoje napake, hkrati pa obljubijo, da bodo pazili na naravo in kulturo, saj so ravno oni tisti, ki so za to zaslu\xc5\xbeni. Pachamama je tista, ki prejme njihove darove in poslu\xc5\xa1a njihove molitve, zato posku\xc5\xa1a oboje dr\xc5\xbeati v ravnote\xc5\xbeju. Prebivalci Mapucha verjamejo, da je \xc5\xbeivljenje nekak\xc5\xa1no cikli\xc4\x8dno stanje, kjer sobivata preteklost in sedanjost, in kjer za\xc4\x8detek vsakega novega leta pomeni ponovno rojstvo. Zaradi tega je za njih za\xc4\x8detek leta kot nov za\xc4\x8detek in zato posku\xc5\xa1ajo ohraniti ravnote\xc5\xbeje med prebivalci in naravo._NEWLINE_Vsakega 1. avgusta se ljudje iz Mapucha zberejo, da bi se Materi Zemlji zahvalili za njeno skrb za ljudi (da jim\xc2\xa0 za vse zagotavlja dovolj veliko koli\xc4\x8dino hrane) in ob tem izvedejo versko dejanje, v katerem si o\xc4\x8distijo du\xc5\xa1o in se zave\xc5\xbeejo, da se bodo obna\xc5\xa1ali kot pravi gosti te de\xc5\xbeele, da bodo skrbno poskrbeli za svojo zemljo, da se bo tako \xc5\xbeivljenjski cikel normalno razvijal naprej. V zameno za to, prosijo Pachamamo za dobro \xc5\xbeetev in za\xc5\xa1\xc4\x8dito za vso prebivalstvo.\n_START_SECTION_\nKarneval pokrajine Jujuy\n_START_PARAGRAPH_\nGre za priljubljeno praznovanje, ki poteka 40 dni pred Veliko no\xc4\x8djo na obmo\xc4\x8dju Quebrade de Humahuaca, v argentinski pokrajini Jujuy.\n_START_SECTION_\nPraznovanje\n_START_PARAGRAPH_\nKarneval so zdru\xc5\xbeili z doma\xc4\x8dimi obredi, namenjenimi praznovanju plodnosti in \xc4\x8da\xc5\xa1\xc4\x8denju bo\xc5\xbeanstva matere Zemlje, Pachamame. Hvale\xc5\xbeni so za vse darove, ki jih boginja zagotavlja. Praznovanje se za\xc4\x8dne v vsaki skupnosti z izkopavanjem hudi\xc4\x8da, ki je tudi simbol tega praznovanja. Hudi\xc4\x8d je predstavljen kot lutka iz cunj, katero so zakopali\xc2\xa0 ob koncu zadnjega karnevala. Vse potla\xc4\x8dene \xc5\xbeelje se ponovno sprostijo in za\xc5\xbeivijo. Med praznovanjem je dovoljeno popiti kolikor je za\xc5\xbeeleno, saj se ne rabijo ozirati na moralne zapovedi. Veliko je plesa in glasbe, ki jo izvajajo z doma\xc4\x8dimi instrumenti, kot so erkenchos (podobno rogu), pi\xc5\xa1\xc4\x8dali, charangos (kitari podoben instrument) in bobni._NEWLINE_Prebivalci so oble\xc4\x8deni v pisane kostume, zraven pa imajo zvonce in maske. Dva \xc4\x8detrtka pred karnevalom se zberejo mo\xc5\xa1ki, da bi proslavili sre\xc4\x8danje, en \xc4\x8detrtek kasneje pa \xc5\xbeenske, ki se zberejo, da si poro\xc4\x8dajo o vsem, kar se jim je zgodilo \xc4\x8dez leto. V soboto, v \xc4\x8dasu karnevala, se zberejo oboji in se skupaj veselijo. _NEWLINE_Praznovanje traja osem dni. S son\xc4\x8dnim vzhodom se dru\xc5\xbeba odzove na vabila, \xc4\x8dez dan vsi ple\xc5\xa1ejo po ulicah, zve\xc4\x8der pa se ples preseli v lokale. Kon\xc4\x8da se v nedeljo s pokopom hudi\xc4\x8da, katerega zakopajo v luknjo, ki predstavlja usta Pachamame, skupaj s cigareti, koko in \xc4\x8di\xc4\x8do. Nato skupaj oku\xc5\xa1ajo tipi\xc4\x8dne jedi, kot so empanade, jagnjetina in kozji sir, zraven pa pijejo \xc5\xa1e tipi\xc4\x8dno pija\xc4\x8do. Meseca januarja in februarja je karneval glavni protagonist v Tilkari. V tem te\xc5\xbeko pri\xc4\x8dakovanjem obdobju se pra\xc5\xa1ne in sive ulice Tilkare in sosednjih mest, kot na primer Maimar\xc3\xa1, spremenijo v zabavne in obarvane ulice, polne plesa in zabave._NEWLINE_Prepri\xc4\x8danja in obredi slu\xc5\xbeijo za to, da se prebivalstvo zabava. Vera se zdru\xc5\xbei s popularnimi prepri\xc4\x8danji in vse skupaj se zlije v veliko praznovanje, pri katerem sodeluje vso prebivalstvo, tako v centru mesta, kot tudi okoli njega. Ker to je tudi bistvo karnevala \xe2\x80\x93 veselje, zabava in seveda praznovanje, ki pride s poletjem in poletnim de\xc5\xbejem. Voda je hranilna in vredno se je zmo\xc4\x8diti z njo, tudi pono\xc4\x8di, ko je hladneje. Voda predstavlja nekak\xc5\xa1no obliko \xc4\x8di\xc5\xa1\xc4\x8denja, kot na primer blagoslov, ki ga dobimo s svetim krstom. _NEWLINE_Po vsej provinci Jujuy, \xc5\xa1e posebej v vaseh, ki jih varuje Quebrada de Humahuaca, so slavja pridobila bolivijske konotacije. Ena izmed njih je prisotnost hudi\xc4\x8da, ki se po prepri\xc4\x8danjih spu\xc5\xa1\xc4\x8da iz hribov in se tako popolnoma zlije s prebivalci, da je te\xc5\xbeko vedeti, kdo je kdo. Predvsem pa je te\xc5\xbeko vedeti, kdo je ali ni hudi\xc4\x8dev. Barvni kostumi in maske, ki si jih prebivalci nadenejo, \xc5\xa1e la\xc5\xbeje zakrijejo njihovo pravo identiteto. Ni ve\xc4\x8d va\xc5\xbeno, kdo se skriva za masko, saj je hudi\xc4\x8d tisti, ki se polasti vseh teles in jih zdru\xc5\xbei v hudi\xc4\x8devem plesu. Prebivalci se osvobodijo hudi\xc4\x8da, ko sle\xc4\x8dejo karnevalske kostume. _NEWLINE_Na severu Argentine se karneval praznuje do zadnjih dni v februarju. Kon\xc4\x8da se prvo nedeljo v marcu, po Pepelnici. Vendar to ni slovo, to je ritual, v katerem doma\xc4\x8dini skupaj s turisti prehodijo sredi\xc5\xa1\xc4\x8de Tilkare in po\xc4\x8dasi zapu\xc5\xa1\xc4\x8dajo razli\xc4\x8dne to\xc4\x8dke v mestu, kamor so udele\xc5\xbeenci obdarjeni z darovi, medtem ko se v \xc4\x8dasu karnevala odmaknejo v gore, kjer karneval tudi pokopajo.\xc2\xa0\n_START_SECTION_\nPokop karnevala\xc2\xa0\n_START_PARAGRAPH_\nMajhno lutko, ki predstavlja hudi\xc4\x8da, zakopajo skupaj z drugimi predmeti. To so cigareti, listi koke, alkohol, kozji sir in drugo. Ti predmeti so posebej za ta obred ponujeni v znak spo\xc5\xa1tovanja hudi\xc4\x8da. Karneval se ob zna\xc4\x8dilni glasbi in plesu zakoplje vse do naslednjega leta. To se naredi v ve\xc4\x8dernih urah in pred o\xc4\x8dmi le izbranih, saj ve\xc4\x8dina prebivalstva ne sme poznati skrivnostnega kraja, izbranega za pokop hudi\xc4\x8da, saj lahko le tako po\xc4\x8diva v miru._NEWLINE_Oble\xc4\x8deni v hudi\xc4\x8de kli\xc4\x8dejo Mamo Zemljo, pojejo, kri\xc4\x8dijo, ple\xc5\xa1ejo, dajejo darila in na koncu jokajo, saj bodo do konca leta spet vstopili v to dolgo\xc4\x8dasno \xc5\xbeivljenje, ki je njihova rutina. \xc5\xa0ele z za\xc4\x8detkom naslednjega leta se bodo ponovno zbrali tisti, ki so bili dolo\xc4\x8deni za pokop hudi\xc4\x8da ter tako nadaljevali praznovanje.'